CELEX: 32015D0646
Language: fi
Date: 2015-04-23 00:00:00
Title: Komission täytäntöönpanopäätös (EU) 2015/646, annettu 23 päivänä huhtikuuta 2015, orgaanisten kiintoaineiden vähentämiseen tarkoitetuista ja tätä varten markkinoille saatetuista bakteeriviljelmistä Euroopan parlamentin ja neuvoston asetuksen (EU) N:o 528/2012 3 artiklan 3 kohdan nojalla (ETA:n kannalta merkityksellinen teksti)

24.4.2015   
            
            
               FI
            
            
               Euroopan unionin virallinen lehti
            
            
               L 106/79
            
         KOMISSION TÄYTÄNTÖÖNPANOPÄÄTÖS (EU) 2015/646,
   annettu 23 päivänä huhtikuuta 2015,
   orgaanisten kiintoaineiden vähentämiseen tarkoitetuista ja tätä varten markkinoille saatetuista bakteeriviljelmistä Euroopan parlamentin ja neuvoston asetuksen (EU) N:o 528/2012 3 artiklan 3 kohdan nojalla
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1), ja erityisesti sen 3 artiklan 3 kohdan,
   sekä katsoo seuraavaa:
   
               (1)
            
            
               Irlanti pyysi 1 päivänä huhtikuuta 2014 komissiota tekemään asetuksen (EU) N:o 528/2012 3 artiklan 3 kohdan nojalla päätöksen siitä, ovatko kaksi bakteeriviljelmistä koostuvaa tuotetta, joiden tarkoituksena on vähentää orgaanisia kiintoaineita ja jotka saatetaan markkinoille siinä tarkoituksessa, mainitun asetuksen 3 artiklan 1 kohdan a alakohdassa tarkoitettuja biosidivalmisteita.
            
         
               (2)
            
            
               Toimitettujen tietojen mukaan ensimmäinen tuote hajottaa orgaanista lietettä, vähentää rikkivedyn ja ammoniakkitypen pitoisuuksia sekä puhdistaa lammikoiden ja altaiden vettä. Toinen tuote nopeuttaa orgaanisen kiinteän jätteen biologista hapettumista, nopeuttaa biologista orgaanista hajoamista, tehostaa orgaanista mädättämistä, vähentää orgaanista lietettä järvien ja lammikoiden pohjalla ja jätevesijärjestelmissä sekä vähentää kaasumaisten hajujen tuotantoa.
            
         
               (3)
            
            
               Näiden tuotteiden sivuvaikutuksena levien kehittyminen vesistöissä vähenee. Kyseisiä tuotteita ei ole kuitenkaan siihen tarkoitettu, eikä ole väitetty, että niitä voitaisiin siihen käyttää.
            
         
               (4)
            
            
               Asetuksen (EU) N:o 528/2012 3 artiklan 1 kohdan a alakohdan mukaan ainoastaan sellaiset tuotteet, joiden tarkoituksena on tuhota, torjua tai tehdä haitattomaksi haitallisia eliöitä, estää niiden vaikutusta tai rajoittaa muulla tavoin niiden esiintymistä millä tahansa muulla tavalla kuin ainoastaan fysikaalisesti tai mekaanisesti, ovat biosidivalmisteita.
            
         
               (5)
            
            
               Tässä päätöksessä säädetyt toimenpiteet ovat biosidivalmisteita käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Bakteeriviljelmät, joiden tarkoituksena on vähentää orgaanisia kiintoaineita ja jotka saatetaan markkinoille siinä tarkoituksessa ja jotka vähentävät levien kehittymistä pelkästään sivuvaikutuksenaan ja joita ei ole siihen tarkoitettu, eivät ole asetuksen (EU) N:o 528/2012 3 artiklan 1 kohdan a alakohdassa tarkoitettuja biosidivalmisteita.
   2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 23 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.